UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
EriprojektidGoldbergi masinTeadus 3 minutigaKeskkonnakuuAasta koolAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseks
#000004
Teadlased leiavad, et Pere Sihtkapitaliga tõstatunud andmete kasutamise probleem võib inimestes tekitada usaldamatust ka korrektselt tehtud teadusuuringute vastu. "Selle juhtumi põhjal, mida küll teadusuuringuks nimetada ei saagi, on ohtu seatud kõigi teadlaste usaldusväärsus. Selle pärast ma muretsen väga," ütles Tartu Ülikooli peremeditsiini- ja rahvatervishoiu instituudi juhataja Kaja-Triin Laisaar.
#000008
"Tõenduspõhisus tekibki uuringutest, mitte muul viisil. Seepärast on oluline osaleda." - Anneli Uusküla
#000009
Teadlased on ühel meelel, et iga uuringusse sattunud inimese osalus on väga väärtuslik. "See on ainus viis, kuidas saame tervishoius olukorda parandada. Tõenduspõhisus tekibki uuringutest, mitte muul viisil. Seepärast on oluline osaleda, see on väga tänuväärne panus," sedastas Tartu Ülikooli epidemioloogia professor Anneli Uusküla.
#000010
"Igal aastal tehakse Tartu Ülikoolis ja teistes Eesti teadusasutustes sadu uuringuid ja sellist skandaali ei ole olnud. Praegune olukord on saanud palju tähelepanu, aga >99 protsenti teadusuuringutest järgivad eetikakriteeriume ja teadusuuringu läbiviimise häid tavasid," märkis keskkonnatervishoiu professor Hans Orru.
#000011
Teadlased pidasid oluliseks selgitada, kuidas eetikakomitee oma põhimõttes toimib.
#000016
Inimuuringutes näeb Hea teadustava ette, et inimesi, kes osalevad uuringus koheldakse austusega ning esmane on neid mitte kahjustada. Et kõik vastaks reeglitele, ongi hea tava korraldamisel ja sealhulgas nõutud inimuuringute kooskõlastamine eetikakomiteega. Uuringus kavandatu eetilisust ja eesmärgipärasust kontrollibki eetikakomitee.
#000017
"Olgu teadlane kui kuulus tahes, see ei garanteeri uuringule eetilisust." - Made Laanpere
#000018
Eetikakomiteesse kuuluvad väga erinevate valdkondlike pädevusega teadlased, kes annavad uurimisrühmale tagasisidet, kas, mida ja kuidas peavad nad uuringus muutma, et see vastaks inimuuringute eetikanõuetele ja andmekaitse seadustele.
#000019
Hans Orru selgitas, et kui taotluses ei ole kõik reeglite järgi või miski on uuritavale ebaselge, tuleb informeeritud nõusoleku lehte täiendada, uuring ümber disainida ja alles siis võidakse anda luba uuringu tegemiseks. Eetikakomiteele esitatud taotluses analüüsib teadlane, millised on ohud ja kuidas ta need oma uuringus maandab.
#000020
Seega on eetikakomitee luba justkui garantii uuringus osalejale, et see järgib teaduse eetilisi põhimõtteid. Viidates Tartu Ülikooli inimuuringute eetikakomitee esimehe Aime Keisi hiljutisele intervjuule saab kinnitada, et neil pole aastate jooksul olnud ühtki uuringut, mille nad oleksid pidanud lõplikult tagasi lükkama. See näitab, et Eesti teadlased on nõudmistega üsna hästi kursis ning kohandavad oma uuringuid vastavalt eetikakomitee nõuannetele.
#000021
"Olgu teadlane kui kuulus tahes, see ei garanteeri uuringule eetilisust," märkis Tartu Ülikooli sünnitusabi ja günekoloogia kaasprofessor Made Laanpere.
#000022
Aastatel 2004 ja 2014 tegid Eesti naistearstid "Eesti naiste tervise uuringu", mille küsimustikust on võetud fragmente ka praegusesse Pere Sihtkapitali küsitlusse. "Pere Sihtkapitali poolt tellitud uurijad ei ole kordagi meie ["Eesti naiste tervise uuringu korraldajate"] poole pöördunud, kuigi intervjuus väitis Allan Puur, et varasemate võrreldavate uuringute andmed on ammu kogutud, põhjendades praeguse küsitluse vajalikkust. Samas "Eesti naiste tervise uuringut" teeme iga kümne aasta järel ja järgmine on plaanitud 2024. aastasse," rääkis doktor Laanpere, üks "Eesti naiste tervise uuringu" autoritest.
#000023
"Eesti naiste tervise uuringut" teevad Eesti juhtivad naistearstid. Naistearst Kai Part selgitas, et nimetatud kahe uuringu eesmärkide vahel näib olevat oluline erinevus: "Kas uurime Eesti naiste sündimuskäitumist ja seda mõjutavaid tegureid – näiteks millistel erinevatel põhjustel soovitakse või ei soovita lapsi saada, rasedusi katkestada, kas lastetuse põhjuseks võib olla ka ühe või teise partneri viljatus jm – või on eesmärk uurida, mis paneks naised suurendama sündimust. Need on väga erinevad lähenemisviisid. Kas käsitleme uuritavaid naisi kui subjekte oma soovide ja eluplaanidega või käsitleme neid kui objekte – vahendeid iibe tõstmiseks."
#000025
"Kas on olemas küsimusi, mida küsida ei või? Minu arust ei ole. Eesti naiste tervise uuringu tagasiside on olnud positiivne. Osalenud naised kommenteerisid, et küll on hea, et keegi peab oluliseks ja soovib teada nende arvamusi, hoiakuid ja ettepanekuid," rääkis Laanpere. "Eeldus on, et küsimused on arusaadavad ja lugupidavad," lisas Kai Part.
#000026
Suurtes ja tundlikku infot puudutavates uuringutes tuleb ikka ette, et mõni osaleja esitab kaebuse, mille järel teadlased selgitavad ja vastavad tekkinud küsimustele. Artikli tarvis kõnelenud teadlaste kogemuse põhjal on neid inimesi siiski uuringutes väga vähe.
#000027
Teadlased loodavad, et praegune skandaal ei tekita nii palju kahju, et inimesed hakkaksid uuringutes osalemisest loobuma. "Ilma uuringuteta ei saa me ka riigina tegutseda, näiteks ennetada haigusi või neid paremini ravida. Kuid loodetavasti aitab praegune olukord inimeste teadlikkust tõsta," märkis Kai Part.
#000028
Erikomisjoni arutelu Pere Sihtkapitali üle kõikus rahastamise ja perepoliitika vahel
#000035
Pere Sihtkapital küsis uuringu jaoks TÜ nimel tuhandete naiste andmeid
#000038
Video: seminar Eesti teaduseetika hetkeseisust ja tulevikust
#000040
Suri mäluteaduse korüfee Endel Tulving
#000042
Eesti teadlane otsib miljonigrandi toel kaalulangetuse ja käitumise seoseid
#000043
Ülevaade: 2021. aasta maailma teaduses
#000049
Elisabeth Kaukonen: õigekiri on vaid üks kujund keeleteaduse kindakirjas
#000058
Tulevikuraport: kõrgharitud sisserändajad, vananev rahvas ja toidukriis
#000061
Miks doktorandid nominaalajaga ülikooli ei lõpeta?
#000063